open-index/open-wikipedia-markdown huggingface dataset:
ԼԳԲՏ իրավունքները Ֆրանկոֆոնիայի միջազգային կազմակերպությունում

Ֆրանկոֆոնիայի միջազգային կազմակերպության անդամ երկրներից շատերում, այդ թվում Ֆրանսիայի նախկին գաղութներում, նույնասեռականների սեռական կյանքը չի համարվում քրեական հանցագործություն։ Սա մասամբ պայմանավորված է ֆրանսիական իշխանության ժամանակ գոյություն ունեցող հակա-համասեռամոլության մասին օրենքների բացակայությամբ։ Այնուամենայնիվ, անդամ պետությունների մեծ մասում, այդ թվում այն երկրներում, որտեղ նույնասեռականների սեռական գործունեությունը քրեական հանցանք չէ, առկա են սոցիալական տաբուներ։ Անդամ-պետությունների փոքրամասնություններում նույնասեռական զույգերը կարող են գրանցել քաղաքացիական միավորումներ կամ ամուսնություններ։

## Նույնասեռականների սեռական գործունեության օրինականություն
### Անդամ պետություններ, որոնք ճանաչում են նույնասեռական հարաբերությունները և պաշտպանում են խտրականությունից

Ծանոթագրություն՝ † ՄԱԿ-ի Գլխավոր ասամբլեայի հռչակագիրը ստորագրվել է ԼԳԲՏ իրավունքների օգտին։ ‡ Ստորագրվել է այլընտրանքային հայտարարություն ընդդեմ ԼԳԲՏ իրավունքների

**Ամուսնություն**
*  Բելգիա†
*  Կանադա†
*  Ֆրանսիա†
*  Լյուքսեմբուրգ†

**Զուգընկերների այլ տեսակներ**
*  Անդորա† (Քաղաքացիական միություն)
*  Հունաստան† (Համատեղ համաձայնագիր)
*  Շվեյցարիա† (Գրանցված զուգընկերներ)

### Անդամ պետություններ, որտեղ նույնասեռականների սեռական գործունեությունը օրինական է և պաշտպանված է հակա-խտրականության օրենքներով

Ծանոթագրություն՝ † ՄԱԿ-ի Գլխավոր ասամբլեայի հռչակագիրը ստորագրվել է ԼԳԲՏ իրավունքների օգտին։ ‡ Ստորագրվել է այլընտրանքային հայտարարություն ընդդեմ ԼԳԲՏ իրավունքների

**Աֆրիկա**
*  Կաբո Վերդե†
* Սեյշելյան կղզիներ†

**Եվրոպա**
*  Ալբանիա†
*  Բուլղարիա†
*  Մակեդոնիա†
*  Մոլդովա†
*  Մոնակո†
*  Ռումինիա†

### Անդամ պետություններ, որտեղ նույնասեռական սեռական գործունեությունը հանցագործություն չէ
Ծանոթագրություն՝ † ՄԱԿ-ի Գլխավոր ասամբլեայի հռչակագիրը ստորագրվել է օգուտ ԼԳԲՏ իրավունքների։ ‡ Ստորագրվել է այլընտրանքային հայտարարություն ընդդեմ ԼԳԲՏ իրավունքների։


**Աֆրիկա**
*  Բենին‡
*  բուրկինա Ֆասո
*  Կենտրոնաաֆրիկյան Հանրապետություն†
*  Կոնգոյի Դեմոկրատական Հանրապետություն
*  Ջիբութի‡
*  Գաբոն†
*  Գվինեա Բիսաու†
*  Կոնգոյի Հանրապետություն
*  Կոտ դ'Իվուար‡
*  Մադագասկար
*  Մալի‡
*  Նիգեր‡
*  Ռուանդա†
*  Սան Տոմե և Պրինսիպի†

**Ամերիկա**
*  Հայիթի

**Ասիա**
*  Կամբոջա
*  Լաոս
*  Լիբանան
*  Վիետնամ†

**Եվրոպա**
*  Հայաստան†

**Օվկիանիա**
*  Վանուատու†

### Անդամ պետությունները, որտեղ բոլոր նույնասեռական գործունեությունը հանցագործություն է
Ծանոթագրություն՝ † ՄԱԿ-ի Գլխավոր ասամբլեայի հռչակագիրը ստորագրվել է օգուտ ԼԳԲՏ իրավունքների։ ‡ Ստորագրվել է այլընտրանքային հայտարարություն ընդդեմ ԼԳԲՏ իրավունքների։

**Աֆրիկա**
*  Բուրունդի
*  Կամերուն‡
*  Չադ‡
*  Կոմորյան կղզիներ‡
*  Եգիպտոս‡
*  Գվինեա‡
*  Մավրիտանիա‡
*  Մարոկո‡
*  Սենեգալ‡
*  Թունիս‡
*  Տոգո‡

**Ամերիկա**
*  Դոմինիկա†

### Անդամ պետությունները, որտեղ միայն տղամարդ նույնասեռականների սեռական գործողությունը հանդիսանում է հանցագործություն

**Աֆրիկա**
*  Մավրիկիոս†

**Ամերիկա**
*  Սենտ Լյուսիա‡

## Տես նաև
* ԼԳԲՏ իրավունքներն Ազգերի համագործակցությունում

## Ծանոթագրություններ

Կատեգորիա:ԼԳԲՏ իրավունքներ
Կատեգորիա:Ֆրանկոֆոնիայի միջազգային կազմակերպություն
Ռոբոտը Շերվուդից

«**Ռոբոտը Շերվուդից**» (), բրիտանական «Դոկտոր Ով» գիտաֆանտաստիկ հեռուստասերիալի ութերորդ եթերաշրջանի երրորդ սերիան։ Պրեմիերան կայացել է 2014 թվականի սեպտեմբերի 6-ին BBC One ալիքով։

## Սյուժե
Դոկտորը կարծում է, որ Ռոբին Հուդը հորինվածք է, սակայն Կլարայի խնդրանքով ՏԱՐԴԻՍ-ն ուղարկում է միջնադարյան Շերվուդ անտառ, որտեղ գտնում է միանգամայն իրական Ռոբին Հուդին ու անտառային ավազակների նրա ուրախ խումբը։ Բայց Դոկտորին ամեն ինչ թվում է ոչ իսկական, քանի որ չափազանց շատ է կանաչը անգլիական աշնան համար, չափազանց ուրախ է Ռոբինը։ Դոկտորը փնտրում է խարդավանք կատարվող իրադարձությունների մեջ և իհարկե գտնում է։

Դոկտորն ու Ռոբինը մասնակցում են լավագույն նետաձիգի կոչման համար անցկացվող մրցույթին, որը կազմակերպում է Նոթինգհեմյան ամրոցի շերիֆը։ Հանկարծ պարզվում է, որ շերիֆի մոտ ծառայում են ոչ թե սովորական ասպետներ, այլ ռոբոտներ տիեզերանավից, որը թաքցված է ամրոցում, իսկ ոսկին շերիֆը հավաքում է նրա համար, որ վերանորոգի այդ տիեզերանավը։ Դոկտորը համոզված է, որ ոչ բավարար վառելիքով տիեզերանավի մեկնարկը ոչ միայն վտանգ է ներկայացնում Նոթինգհեմի համար, այլև կոչնչացնի Անգլիայի կեսը։ Անգլիան փրկելու համար Դոկտորը պետք է պայքարի ռոբոտների դեմ, Ռոբինը՝ շերիֆի, իսկ Կլարան պետք է ցուցաբերի խելամտություն ու խորամանկություն։

Դոկտորը նայում է տիեզերանավի թղթապանակներն ու տեսնում, որ նրա սկզբնական նշանակետը եղել է «մարդկանց աշխարհը», ինչը հղում է ութերորդ եթերաշրջանի սյուժեին։

## Նկարահանումներ
Էպիզոդի նկարահանումները տեղի են ունեցել Fforest Fawr-ում 2014 թվականի ապրիլի 15-ին, ապա Քայրֆիլի ամրոցում նույն թվականի ապրիլի 17-ին։

Նախապես սցենարում ներառված էր կիբորգ շերիֆի գլխատման տեսարանը, բայց քանի որ ոչ վաղ անցյալում տեղի էր ունեցել ամերիկացի լրագրողներ Ջեյմս Ֆոլիի ու Ստիվեն Սոտլոֆի սպանությունը «Իրաքի և Լևանտի իսլամական պետություն» խմբավորման մարտիկների կողմից, Բի-բի-սին որոշել է «Դոկտոր Ով» սերիալում չներառել նման տեսարան։

### Դերասանների ընտրություն
Թրևոր Կուպերը, որն այս սերիայում մարմնավորել է վանական Տուկին, կատարել է Տակիսի դերը հեռուստասերիալի 22 «դասական» եթերաշրջանում (սերիա «Revelation of the Daleks»)։ Իեն Հալարդն այստեղ մարմնավորել է Ալանին հովտից, իսկ նախկինում «Արկածներ տարածության ու ժամանակի մեջ» ֆիլմում նկարահանվել էր Ռիչարդ Մարտինի՝  1963-1965 թվականներին «Դոկտոր Ով» սերիալը նկարահանած ռեժիսորի դերում դերում։ Նոթինգհեմյան ամրոցի շերիֆի դերում հանդես է գալիս բրիտանացի կատակերգակ դերասան Բեն Միլլերը։

## Ծանոթագրություններ

## Արտաքին հղումներ

* 

Կատեգորիա:Ֆիլմեր Ռոբին Հուդի մասին
Շառլ Դյումարեսք

**Շառլ Էդուար Արման Դյումարեսք** (ֆր.՝ *Charles Édouard Armand-Dumaresq*, ), ֆրանսիացի բատալիստ (մարտանկարիչ)։ Կատարել է նաև վիմագրություններ։

## Կենսագրություն
Շառլ Էդուար Արման Դյումարեսքը ծնվել է 1826 թվականի հունվարի 1-ին Փարիզում նկարիչ Գաբրիել Արմանդիի ընտանիքում ()։ 
120px|слева|thumb|<Ճակատամարտ Բալոմի մոտ</small>
Կուտյուրի գունանկարչական դպրոցի աշակերտը, սկզբում զբաղվում էր պատմական նկարչությամբ, բայց 1854 թվականից սկսեց նկարել մարտեր և զինվորական կենցաղի տեսարաններ։ Ֆրանսիական բանակի հետ մեկնել է Ալժիրի և Իտալիա արշավների, և ամենուր ուսումնասիել է ճամբարային և մարտական կյանքը։ Նրա նկարները հաճախ հակասում են կոմպոզիցիայի բոլոր կանոններին, սակայն միշտ լի են կենդանությամբ, ճշմարիտ իրականությամբ և առանձնանում են ուժեղ գունագեղությամբ, երբեմն ծայրահեղության մեջ ընկնող։ Դրանց մեջ առավել ուշագրավ են «Մահը 1812 թվականի Պատվի դաշտում», «Բորոդինյան ճակատամարտում մեծ ռեդուտի գրավումը», «Գեներալ Բիզոյի մահը», «Դրվագներ Սոլֆերինոյի ճակատամարտից», «Կարլ XII-ը Բենդերում» և «Կիրասիրների հարձակումը Էյլաուում»։

Շառլ Էդուար Արման Դյումարեսքը հանդիսանում էր 1867 թվականին Փարիզում կայացած համաշխարհային ցուցահանդեսի միջազգային ժյուրիի անդամ։

Շառլ Էդուար Արման Դյումարեսքը մահացել է 1895 թվականի մարտի 6-ին Փարիզում։

## Ծանոթագրություններ

## Արտաքին հղումներ
* Edouard Armand-Dumaresq (1826-1895) 

 

Կատեգորիա:1826 ծնունդներ
Կատեգորիա:1895 մահեր
Կատեգորիա:19-րդ դարի ֆրանսիացի նկարիչներ
Կատեգորիա:Անձինք այբբենական կարգով
Կատեգորիա:Հունվարի 1 ծնունդներ
Կատեգորիա:Մարտի 6 մահեր
Կատեգորիա:Նկարիչներ այբբենական կարգով
Կատեգորիա:Պատվո լեգեոնի շքանշանի ասպետներ
Կատեգորիա:Փարիզ քաղաքում ծնվածներ
Կատեգորիա:Փարիզ քաղաքում մահացածներ
Կատեգորիա:Ֆրանսիացի նկարիչներ
Կատեգորիա:Բևեռային աստղի շքանշանի 2-րդ դասի ասպետներ
Կատեգորիա:Ֆրանսիացի արվեստագետներ
Կատեգորիա:Պատմանկարիչներ
Երևակայական թել

**«Երևակայական թել»** (), ամերիկյան դրամատիկ ֆիլմ՝ նկարահանված ռեժիսոր Փոլ Թոմաս Անդերսոնի կողմից։ Գլխավոր դերերը կատարում են Դանիել Դեյ-Լուիսը, Լեսլի Մենվիլն ու Վիկի Կրիպսը։

Ֆիլմի համաշխարհային պրեմիերան կայացել է 2017 թվականի դեկտեմբերի 25-ին։

## Սյուժե
Ֆիլմի գործողությունները ծավալվում են 1950-ական թվականների հետպատերազմյան Լոնդոնում։ Ճանաչված մոդելյեր Ռեյնոլդս Վուդկոկի և նրա քրոջ՝ Սիրիլի շուրջն է կենտրոնացած բրիտանական նորաձևության արտադրությունը։ Նրանց հագուստներն են կրում բոլորը՝ թագավորական ընտանիքի անդամները, կինոաստղերը, ազդեցիկ ընտանիքները ժառանգները, հասարակության բոլոր շերտերը՝ ծեր ու երիտասարդ, օգտվում են Վուդկոկի տան ծառայություններից, որը հիանալի ոճի երաշխիքն է։ Կանայք փոխարինում են մեկը մյուսին Վուդկոկի կյանքում՝ դառնալով ոգեշնչման աղբյուր և զրուցակից երդվյալ ամուրիի կյանքում, քանի դեռ նա չէր հանդիպել երիտասարդ, ուժեղ կամքի ու ոգու տեր մի աղջկա՝ Ալմային, որը շուտով իր հիմնական տեղն է զբաղեցնում նրա կյանքում որպես մուսա և սիրուհի։

Աղջկա հանդեպ տածած զգացմունքները երջանկություն են բերում մոդելյերին, որը շուտով մթագնում է այն գաղափարի գիտակցումից, որ նրա հանդեպ սերը խախտել է իր կյանքի այն ինքնավերահսկողությունը, որն ինքն այնքան խնամքով պլանավորել էր։

## Դերերում
* Դանիել Դեյ-Լուիս — *Ռեյնոլդս Ջերեմայա Վուդկոկ*
* Լեսլի Մենվիլ — *Սիրիլ Վուդկոկ*
* Վիկի Կրիպս — *Ալմա*
* Ջինա Մաքի — *կոմսուհի Հենրիետա Հարդինգ*
* Հարիետ Սենսոմ Հարիս — *Բարբարա Ռոուզ*
* Ֆիլիպ Ֆրենկս — *Փիթեր Մարտին*
* Ռիչարդ Գրեհեմ — *Ջորջ Ռայլի*

## Արտադրություն
Ֆիլմի հիմնական նկարահանումներն սկսվել են 2017 թվականի հունվարին Անգլիայում։

## Ծանոթագրություններ

## Արտաքին հղումներ
* 
* ''Phantom Thread'' on Rotten Tomatoes

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների պատմական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Universal Pictures ֆիլմեր
Կատեգորիա:Ամանորյա ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան պատմական ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Շվեյցարիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1954 թվականին
Կատեգորիա:Ֆիլմեր, որոնց գործողությունները տեղի են ունենում 1955 թվականին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Յուլիա Բեք

**Յուլիա Բեք** (, ), շվեդ նկարչուհի և վայելչագիր։

## Կենսագրությունը
Յուլիա Բեքը հաշվապահ Ֆրանց Բեկի դուստրն է, ծնվել է Ստոկհոլմում, Շվեդիայում։ Սովորել է Շվեդիայի գեղարվեստի թագավորական ակադեմիայում (1872—1878), այնուհետև Փարիզի Ժյուլիանի ակադեմիայում (1883—1884), որտեղ նրա ուսուցիչներն էին ֆրանսիացի նկարիչներ Լեոն Բոննը և Ժան Լեոն Ժերոմը։ Այնուհետև բնակություն է հաստատել Ֆրանսիայում, որտեղ անցկացրել է մնացած կյանքի մեծ մասը։  Որոշ ժամանակ Փարիզում նկարչուհիներ Հարրիեթ Բաքերի, Հիլդեգարդ Թորելլի և Աննա Մունտե Նորստեդտի հետ վարձակալել է  ստուդիա, բնակվել է նաև Գր Սուր Լուենում գտնվող արվեստագետների գաղութում։

Որպես պրոֆեսիոնալ նկարիչ, Յուլիա Բեքը, ֆինանսական պատճառներով, մասնագիտացել է դիմանկարների մեջ և եղել է իր սերնդի փոքրաթիվ շվեդ նկարչուհիներից մեկը ով ֆինանսապես անկախ է եղել։ Սակայն նրա սիրած ժանրը բնանկարն էր։ Ջուլիա Բեքը համբավ է ձեռք  բերել իր իմպրեսիոնիստների ոճով արված բնանկարներով, նկարված մեղմ գունապնակով։

1934 թվականին պարգևատրվել է ֆրանսիական Պատվավոր Լեգեոնի շքանշանով։

Յուլիա Բեքը մահացել է 1935 թվականին Ֆրանսիայում, Վոկրեսսոնում։

Ներկայումս նրա ստեղծագործությունները գտնվում են թանգարանների հավաքածուներում, այդ թվում` Շվեդիայի ազգային թանգարանում։ Հետադարձ հայացք դեպի նկարչի աշխատանքները տեղի են ունեցել 2012—2013 թվականներին Շվեդիայի Մուրա քաղաքի Զորնա թանգարանում և Ստոկհոլմում գտնվող Սվեն-Հարրի արվեստի թանգարանում։

## Ցուցահանդեսներ կյանքի օրոք
* Սալոն,Գրան Պալե Փարիզ 1880 թվական 
*Union des Femmes Peintres et Sculpteurs, Palais de l’Industrie, Փարիզ, 1893 թվական
* Սալոն,Գրան-Պալե,Փարիզ 1905 թվական
* Vaucresson, 1925 թվական

## Պատկերասրահ

Beck Nénuphars Näckrosor.jpg|Ջուլիա Բեք, ջրաշուշաններ, կտավ, յուղաներկ,մոտավորապես 1887-1888 թվականներ
Julia Beck-Pojke med tamburin.jpg|Դափով տղան
Julia Beck Woman dressing.jpg|*Կինը աթոռակին նստած հագնվում է*
Julia Beck French Landscape Grèz.jpg|*Ֆրանսիական բնանկար* (1885).
Julia Beck - GRÉZ PAR NEMOURS (SEINE ET MARNE).jpg|*Սենա գետը* (1885).


## Գրականություն
* Beck, Julia (2013). Brev från Julia Beck / [sammanställda av] Kåa Wennberg; [foto: Susanne Berger …]. Saltsjö-Boo: Kåa Wennberg. Libris 14229093. ISBN 9789197461238
* Wennberg, Kåa (2012). Julia Beck / [foto: Lars Berglund …]. Malmö: Arena. Libris 13499447. ISBN 978-91-7843-381-0

## Ծանոթագրություններ

## Արտաքին հղումներ
* Julia Beck May 24—Sep 1 2013 
* Յուլիա Բեք. Nordisk familjebok.

Կատեգորիա:20-րդ դարի նկարչուհիներ
Կատեգորիա:Շվեդ նկարչուհիներ
Կատեգորիա:Շվեդ կին արվեստագետներ
Կատեգորիա:Շվեդ մանկավարժներ
Արշակ Ավարտակյան

**Արշակ Ավարտակյան** (), խորհրդային և հայկական բռնցքամարտիկ, ԽՍՀՄ ժողովուրդների 10-րդ Սպարտակիադայի մրցանակակիր (1991), Հայաստանի կրկնակի չեմպիոն (1993, 1994), աշխարհի առաջնության մրցանակակիր (1993)։ ԽՍՀՄ սպորտի վարպետ (1989), Հայաստանի միջազգային դասի սպորտի վարպետ (1993)։

## Կենսագրություն
Արշակ Ավարտակյանը ծնվել է 1972 թվականի փետրվարի 11-ին Երևանում։ Բռնցքամարտով սկսել է զբաղվել 10 տարեկանում Լևոն Նոխուդյանի գլխավորությամբ։ 1980-ականներից 1990-ական թվականներին դասվել է խորհրդային ծանր քաշային լավագույն բռնցքամարտիկների շարքում։ 1990 թվականին ընդգրկվել է ԽՍՀՄ բռնցքամարտի ազգային հավաքականի կազմում և դարձել «Golden belt» (Բուխարեստ, Ռումինիա) և «Istvan Dobo» (Էգեր, Հունգարիա) միջազգային մրցախաղերի հաղթող։ 1991 թվականին եղել է ԽՍՀՄ գավաթի եզրափակչի մասնակից և ԽՍՀՄ ժողովուրդների 10-րդ Սպարտակիադայի բրոնզե մրցանակակիր։

Ավարտակյանը ԽՍՀՄ փլուզումից հետո Հայաստանը ներկայացրել է միջազգային մրցույթներում։ 1993 թվականին Տամպերեում կայացած բռնցքամարտի աշխարհի առաջնության ժամանակ հաղթել է Թուրքիայի և Խորվաթիայի մարզիկներին՝ հասնելով կիսաեզրափակիչ։ Այստեղ զիջել է վրաց մարզիկ Գեորգի Կանդելակիին և նվաճել բրոնզե մեդալ։

1994 թվականին ավարտել է իր սպորտային կարիերան։ 1994-2010 թվականներին ապրել է ռուսական Տոլյատի քաղաքում, որտեղ զբաղվել է ձեռնարկատիրական գործունեությամբ։ Հետագայում վերադարձել է Հայաստան։ 2011 թվականից աշխատում է Երևանի Արաբկիրի սպորտային մանկապատանեկան դպրոցում՝ որպես մարզիչ։ Նրա սաներից է Հայաստանի չեմպիոն, Կազանի Ունիվերսիադայի մրցանակակիր Հենրիկ Մոկոյանը։

## Ծանոթագրություններ

## Արտաքին հղումներ
* Պրոֆիլը The-sports.org կայքում

Կատեգորիա:Բռնցքամարտիկներ այբբենական կարգով
Կատեգորիա:ԽՍՀՄ սպորտի վարպետներ
Կատեգորիա:Հայ բռնցքամարտիկներ
Էմիլ Բաղդասարյան

**Էմիլ Սուրենի Բաղդասարյան** (), խորհրդային ֆուտբոլիստ, հարձակվող։

## Ակումբային գործունեություն
Պրոֆեսիոնալ գործունեությունը սկսել է 1956 թվականին՝ խաղալով Բիշքեկ քաղաքի «Սպարտակ» ակումբում։ Առաջին մրցաշրջանից հետո՝ 1957 թվականին, Բաղդասարյանն ընդգրկվեց Տաշքենդի «Պախտակոր» թիմի կազմում։ Խաղաշրջանից հետո տեղափոխվեց Երևանյան «Արարատ»։ Խաղաշրջանի ավարտին մեկնեց Նալչիկ քաղաքի համաակումբականների մոտ՝ առաջին լիգայի նորակոչիկների ակումբ, որտեղ անցկացրեց 24 խաղ։ Որոշ ժամանակ անց վերադարձավ Երևան։ Մի տարի անցկացնելով Հայաստանում՝ Էմիլը ԽՍՀՄ ֆուտբոլի բարձրագույն առաջնությունում անցկացրեց 11 հանդիպում՝ դառնալով մեկ գոլի հեղինակ։ Մեկ խաղաշրջանից հետո դարձավ Վանաձորի «Լոռի» ակումբի խաղացող, որտեղ և 1965 թվականին ավարտեց խաղացողի գործունեությունը։

## Ելույթների վիճակագրություն

## Ծանոթագրություններ

## Աղբյուրներ
* Статистика выступлений взята из книги: 

## Արտաքին հղումներ
* 
* Պրոֆիլը *FootBook.ru* կայքում 

Կատեգորիա:Արարատի ֆուտբոլիստներ
Կատեգորիա:Լոռիի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մուշեղյանների տուն (Ցարական փողոց)

**Մուշեղյանների տունը [[Ցարական փողոց]]ում**, բնակելի տուն, որը կառուցվել է 1901 թվականին։ Տունը միահարկ է, նկուղով։ Այն իր ձևով անցումային տեսակ է միաշարք նախագծմամբ բնակարաններից դեպի գլխավոր մասնաշենքի և միաշարք կողաշենքերի երկշարք համադրությամբ տարածքի։

Պատկանում է Մուշեղյան եղբայրներին՝ Գեղամին, որը եղել է գավառական բժիշկ և ծառայել Երևանի 27-րդ սահմանապահ բրիգադում, Ռուբենին, որը Վոլգա-Կամայի առևտրային բանկի Երևանյան գործակալության վստահված անձ էր, Նիկողոսին, որը եղել է իրավաբան։ 
## Շինություն
Նախագծի պատկերը П-աձև է, սենյակների, բնակելի և օժանդակ մասերը կենտրոնացած են շենքի հյուսիսարևմտյան և հարավարևելյան երկայնքներով տարածվող երկու հակադիր թևերի վրա, որոնք ուղղված են դեպի բակը (թևերի երկարությունը 38 մ է)։ Սենյակների միջև կապն իրականացված է փայտյա բաց պատշգամբասրահների միջոցով, որոնց շքասենյակները միացված են սենեկաշարքերով։ Երկու մասնաշենքերն էլ հարավարևմտյան փայտասալուղիներով ուղղված են դեպի փողոցը, և միավորվում են շենքերի երկշարք խմբերով, որոնք միմյանցից առանձնանում են մուտքի տարածքի երկու դարպասներով  (փողոցների երկարությունը 27.4 մ է, սենյակների մեկի մակերեսը 27,4 քմ է)։ Սակայն երկշար համակարգի նախագծումը ճապաղ է։ Փողոցին նայող, հարավարևմտյան ճակատի ճարտարապետությունն ունի տարածքին համապատասխան թեքություն, այդ իսկ պատճառով պատերը հավասարապես բաժանված են 3 փոքր և աստիճանաձև մասերի։ Որմնախորշերի ձևավորման մեջ օգտագործված է աղեղնաձև կամարների մոտիվը, որը համադրված է պատուհանների շրջակալներով կամ բարձակներով զարդաքիվերի հետ։ Պատերի հարթ մակերեսը բաժանված է ժապավենաձև կոպտատաշ քարերով որմասյուների, գոտիների և ատամնաձև քիվերի։

19-րդ դարի սկզբին բնակելի տների ճարտարապետության կոմպոզիցիոն համակարգին բնորոշ է միաշարին զուգահեռ լինելը, սակայն հանդիպում էին նաև երկշար նախագծեր։ Բնակելի տների նման օրինակներ վաղուց են հանդիպում, ինչպես՝ իշխան Մելիքի տունը Կոնդում, որը փաստագրված է Երևանի 1808 թվականի նախագծում, թվագրվում է 18-րդ դարից ոչ ուշ։
## Ծանոթագրություններ

Կատեգորիա:Երևանի շենքեր և կառույցներ
Կատեգորիա:1901 հիմնադրումներ
Կատեգորիա:Հին Երևան
Վալենտինա Գագարինա

**Վալենտինա Գագարինա** (մինչ ամուսնությունը՝ , **Գարյաչևա**, ), առաջին տիեզերագնաց Յուրի Գագարինի կինը։ Լենինի շքանշանակիր։

## Կենսագրություն
Վալենտինա Գագարինան ծնվել է 1935 թվականի դեկտեմբերի 15-ին (այլ տվյալներով դեկտեմբերի 16-ին) Իվան Տիմոֆեևիչի (մահացել է 1975 թվականին) և Աննա Գորյաչևայի (մահացել է 1985 թվականին) ընտանիքում։

Ավարտել է Օրենբուրգի բժշկական ուսումնարանը։

Աշխատել է Թռիչքների վերահսկման կենտրոնի բժշկական վարչության լաբորատորիայում։

Ներկայումս կենսաթոշակառու է։ Իր ողջ կյանքը աշխատել է որպես բուժքույր և տեխնիկ-կենսաքիմիկոս։

Ապրում է Մոսկվայի մարզի Շչոլկովսկու շրջանի Զվյոզդնի քաղաքում։ 1981 թվականին Վալենտինա Գագարինան գրել է իր առաջին գիրքը Գագարինին ի հիշատակ՝ «108 րոպե և ամբողջ կյանք»։ Գագարինայի հիշողությունները բազմիցս հրապարակվել են։

Ամուսնու մահից հետո հարցազրույց չի տալիս։ Մասնակցում է միջոցառումների՝ նվիրված առաջին տիեզերագնացին, հանդիպում է երկրի առաջին մարդկանց հետ, օգնում է Յուրի Գագարինի թանգարանին՝ այնտեղ տեղափոխելով ամուսնու անձնական իրերը։

### Անձնական կյանք
1957 թվականի հոկտեմբերի 27-ին Օրենբուրգում  ամուսնացել է օդաչու Յուրի Գագարինի հետ։ Օրենբուրգում,  որտեղ ապրում էր Վալենտինայի ընտանիքը, այդ նույն տանը հետագայում բացվեց Յուրի և Վալենտինա Գագարինների թանգարան-բնակարանը։ Գագարինան ունի երկու աղջիկ՝ Ելենան և Գալինան։ 1961 թվականի ապրիլի 12-ին Յուրի Գագարինն աշխարհում առաջին անգամ թռիչք է կատարում դեպի տիեզերք և ճանաչվում է ամբողջ աշխարհում։ Փառքը նույնպես անդրադարձավ իր ընտանիքին, նրանց հաճախ լուսանկարում էին, ցուցադրում էին հեռուստատեսությամբ, վերցնում էին հարցազրույցներ, այդ տարիներին նրանց այցելեցին տարբեր հայտնի մարդիկ՝ քաղաքական գործիչներ, տիեզերագնացներ, արվեստագետներ, երգիչներ։ 1968 թվականի մարտի 27-ին մահացավ Յուրի Գագարինը։ Երկրորդ անգամ Վալենտինան չամուսնացավ։

* **Երեխաները**
**Ելենա Գագարինա (ծնվ.  1959 թվականի ապրիլի 17-ին), «Մոսկովյան Կրեմլ» արգելոց-թանգարանի գլխավոր տնօրեն։
** Գալինա Գագարինա  (ծնվ. 1961 թվականի մարտի 7-ին), Գ.Վ. Պլեխանովի անվան ռուսական տնտեսագիտական համալսարանի դասախոս։
* **Թոռները**
** Եկատիրինա Կարավաևա  (Ելենայի աղջիկը), սովորել է Մոսկվայի պետական համալսարանում, ինչպես մայրը աշխատել է  «Մոսկովյան Կրեմլ» արգելոց-թանգարանում։
** Յուրի Կոնդրատչիկ  (Գալինայի որդին ), սովորել է Մոսկվայի պետական համալսարանում։
***Քույրը -** Մարիա։

## Մրցանակներ
* 1961՝ Լենինի շքանակակիր ( Նիկիտա Խրուշչով նախաձեռնությամբ պարգևատրվել է՝ որպես առաջին տիեզերագնաց կին:)
* 2011՝ Գագարինի շքանշանակակիր (Ռուսաստանի տեզերագնացության ֆեդերացիայի կողմից)
* 2017՝ Մոսկվայի մարզի պատվավոր քաղաքացի

## Տես Նաև
* «Գագարինա, ես ձեզ սիրում եմ»

## Ծանոթագրություններ

## Արտաքին հղումներ
* Юбилей Валентины Ивановны Гагариной 

Կատեգորիա:Ռուս հուշավիպագիրներ
Կատեգորիա:Ռուս գրողներ
Կատեգորիա:Խորհրդային գրողներ
Կատեգորիա:Գրողներ այբբենական կարգով
Կատեգորիա:Ռուս կենսաքիմիկոսներ
Կատեգորիա:Գիտնականներ այբբենական կարգով
Կատեգորիա:Խորհրդային հուշագիրներ
Առանց արևի (ֆիլմ, 1983)

**«Առանց արևի»** (), Քրիս Մարկերի վավերագրական ֆիլմը (1983), անվանված է ի պատիվ Մոդեստ Մուսորգսկու համանուն վոկալ ցիկլի։

## Բովանդակություն
Փոքր մասերի բաժանված «ըստ Վերտովի» տեսանյութը (ինչպես հենց ռեժիսորի կողմից նկարված, այնպես և վիդեոբանկից ստացված) ուղեկցում է կանացի ձայն, որը դատողություններ է անում ազատ թեմաներով դիմելով մահացած ռեժիսորին (մտածածին)։ Պատկերագրական շարքը հիմնականում ձևավորվում է Տոկիոյի ֆուտուրիստական կյանքի տեսարաններից և Գվինեա Բիսաույի էսքիզներից (ըստ ռեժիսորի՝ «Աֆրիկայի ամենամոռացված երկիրը»)։ Կադրից դուրս ձայնը բացատրում է, որ այս երկու աշխարհագրական բևեռները մոտեցնում է հակվածությունը անիմիզմին, արխաիկ հավատը դեպի աշխարհում ամեն բանի շնչավորվածությունը։

Անսպասելի, երբեմն պարադոքսալ միավորումը անհամատեղելի, առաջին հայացքից, իմաստային շարքերը բնորոշ են ոչ միայն կադրից դուրս տեքստին, այլ նաև մոնտաժային մասերին։ Օրինակ, մետրոյում ննջող ուղևորների դեմքերը համակցված ճապոնական կինոմակուլատուրայից վերցված տեսարանների հետ։ Ժամանակ առ ժամանակ ռեժիսորը խորասուզվում է լիրիկական շեղումների մեջ ինչպես հիչկոկյան «Գլխապտույտ» ֆիլմի հերոսների երթուղու կրկնությունը Սան Ֆրանցիսկոյի փողոցներով։

## Համբավ
Մարկերի կողմից մշակված կինոակնարկի մոդելը մեծ պահանջարկ ստացավ հաջորդ սերունդների դոկումենտալիստների կողմից, հատկապես ամերիկյան (Էրրոլ Մորրիս, Մայքլ Մուր)։ «Առանց արևի» ֆիլմը ընդունված է համարել վավերագրական այդ ժանրի գագաթնակետը։ Քննադատ Սեմ Ադամսը Մարկերի ֆիլմը անվանել է «կինոի միջոցներով մտածելու ընթացքը պատկերելու ամենահաջողված փորձ»։

Պատմության մեջ լավագույն ֆիլմի համար քվեարկության ժամանակ 846 քննադատներ (Sight & Sound, 2012) «Առանց արևի» ֆիլմի համար տվել են նույնքան ձայներ, որքան Ռիդլի Սքոթի «Սայրի վազորդ» և Դեյվիդ Լինչի «Կապույտ թավիշ» ֆիլմերի համար։

2007 թվականին Մարկերի ֆիլմը թողարկվեց անգլերեն լեզվով (փոքր-ինչ տարբեր Ֆրանսիական օրիգինալից) DVD ֆորմատով Criterion Collection ընկերության կողմից («Թռիչքուղի» ֆիլմի հետ մեկ սկավառակի վրա)։

## Ծանոթագրություններ

## Արտաքին հղումներ

*Английский текст фильма-эссе
* 
* 

Կատեգորիա:1980-ականների ֆրանսիական ֆիլմեր
Կատեգորիա:1983 թվականի Ֆրանսիական ֆիլմեր
Կատեգորիա:1983 ֆիլմեր
Կատեգորիա:Ավանգարդ ֆիլմեր
Կատեգորիա:Փարիզում նկարահանված ֆիլմեր
Կատեգորիա:Քրիս Մարկերի ֆիլմեր
Կատեգորիա:Ֆիլմեր Տոկիոյի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական վավերագրական ֆիլմեր
Կատեգորիա:Ֆրանսիական ֆիլմեր
Հաճույք

thumb|right|240px|Արձակուրդների հաճույքը Ֆրանսիայում
**Հաճույք,** դրական ներկված հույզեր, ուղեկցվում է մի կամ մի քանի պահանջմունքների բավարարմամբ։ Հաճույքի հականիշը տառապանքն է և ցավը։ Էպիկուրոսի փիլիսոփայության մեջ հաճույքը նույնականացվում է երջանկության հետ։ Հետագայում նման դիրոքորոշումը անվանվեց հեդոնիզմ։ Ստոիցիզմի ներկայացուցիչները, հակառակը՝ հաճույքը համրում էին կիրք, որն առաջացնում է կախվածություն և սովորություն։ Այժմ հաճույքի տակ ենթադրվում է գլխուղեղի որոշակի հատվածի կողմից ղեկավարվող զգացողություն, որն առաջացնում է դրական էմոցիոնալ ֆոն։

## Հճույքի սկզբունքը
Հաճույքի սկզբունքը (), Զիգմունդ Ֆրոյդի տեսության հոգեբանական ապարատի աշխատանքի չորս սկզբունքներից մեկն է, անփոփոխության, երանություն և ձանձրալի կրկնության սկզբունքներին զուգահեռ։ Հաճույքի սկզբունքը նկարագրում է որպես լարվածության մինչև ամենացածր մակարդակի իջեցման հոգեբանական ձգտում։ Այս պատճառով էլ 1920 թվականի աշխատությունում Ֆրոյդը պարադոքսային եզրակացություն է անում, խսելով այն մասին, որ «հաճույքի սկզբունքը գտնվում է մահվան հակումի ենթակայության տակ», և մեկը և մյուսը ձգտում են օրգանիզմը բերել մինիմալ՝ իդեալում զրոյական, հոգեբանական ճնշման։ Հոգեվերլուծաբան Ժակ Լականը իր «Օբյեկնտերի հարաբերություններ» լեկցիայում համադրում է հաճույքը և կախվածությունը, ինչքան էլ որ դրանք թվում են հակադիր, քանի որ «հաճույքը կապված է ոչ թե պարապության, այլ հենց կախվածության կամ ցանկությունների լարման հետ»։

Ժամանակակից անգլիացի փիլիսոփա՝ Դևիդ Պիրսը, իր աշխատություններում (օրինակ «Գեդոնիստական իմպերատիվ» աշխատությունում) ուսումնասիրվում է հասարակության մեջ և կենսոլորտում ցանկության դերի մեծացման հեռանկարները։

## Քրիստոնեության մեջ
Քրիստոնեության մեջ, այնպիսի մարմնական հաճույքները ինչպիսիք են շատակերությունը և վավաշությունը մերժվում են, իսկ արմատավորվում են հոգևոր հաճույքները՝ ուրախությունը և երջանկությունը։

## Ծանոթագրություններ

## Գրականություն
* Кириленко С. А. Забота об удовольствии  // Феномен удовольствия в культуре. Материалы международного научного форума. — СПб.: Центр изучения культуры, 2004, с. 155—157

Կատեգորիա:Հույզեր
Կատեգորիա:Փիլիսոփայական տերմինաբանություն
Կատեգորիա:Էմոցիաներ
Կոշկավոր կատուն (մուլտֆիլմ, 1968)

**Կոշկավոր կատուն**, 1968 թվականին Շառլ Պերոյի նույնանուն հեքիաթի հիման վրա նկարված մուլտֆիլմ, նկարահանվել է «Սոյուզմուլտֆիլմ» ստուդիայի ռեժիսորներ Վալենտինա և Զինաիդա Բրումբերգների կողմից։ 1938 թվականին նույն հեղինակների կողմից նկարահանված նույնանուն մուլտֆիլմի հոբելյանական վերաթողարկումն է։ Մուլտֆիլմն ի սկզբանե մտածված էր որպես մյուզիքլ։

## Սյուժե
Մահանալուց հետո ջրաղացպանը ժառանգություն է թողնում իր որդիներին։ Ավագ որդուն ժառանգություն է թողնում ջրաղացը, միջնեկ որդուն` ավանակ, իսկ փոքրին` միայն կատու։ Բայց պարզվում է, որ կատուն շատ նախաձեռնող է։ Նա փոխում է իր տիրոջ անունը` նրան կոչելով մարկիզ Կարաբաս, հաղթում մարդակերին, նրա դղյակը տալիս է նորաթուխ մարկիզին` վերջինիս ամուսնացնելով արքայադստեր հետ, և ընդհանուր առմամբ հաջող կազմակերպում է նրա հարսանիքը։

## Հեղինակներ

* Հեղինակները ներկայացված են ըստ մուլտֆիլմի լուսագրերի։

## Վերաթողարկում DVD ձևաչափով
Մուլտֆիլմը մի քանի անգամ վերաթողարկվել է DVD ձևաչափով, մուլտֆիլմերի տարբեր հավաքածուներում.

* «Երկու կատուներ», «Սոյուզմուլտֆիլմ»։ Սկավառակի վրա ներառված են հետևյալ մուլտֆիլմները.
«Կոշկավոր կատուն» (1968), «Կատվի տունը» (1958), «Ձկնորս կատուն» (1964), «Շունն ու կատուն» (1955), «Կատուն ու ծաղրածուն» (1988), «Կատվիկը Լիզյուկով փողոցից» (1988), «Կատուն ու Կոն» (1990)։

## Ծանոթագրություններ

Կատեգորիա:1968 ֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կատուների մասին
Կատեգորիա:Վալենտինա և Զինաիդա Բրումբերգների մուլտֆիլմեր
Բաբախանյանների տուն

**Վաղարշակ և Հակոբ Բաբախանյանների եկամտաբեր տուն**, բնակելի տուն Երևանի Փավստոս Բուզանդի փողոցում։ Կառուցվել է 19-20 դարերում։

## Նկարագրություն
Շինությունը տեղակայված է Փավստոս Բուզանդի 26 հասցեում։ Կառույցը երկհարկանի է, ունի նկուղ։ Հատակագիծն Ս-աձև է, երեք բնակարանոց տուն է։ Գլխավոր մասնաշենքն ուղղանկյուն է, որտեղ հատակագիծը երկու շարքի է բաժանում երկայնական պատը։ Սենյակների նախնական չափերն են՝ 33 և 21,9 մ², առաջին հարկի առաստաղի բարձրությունը 3,9, երկրորդինը՝ 4,5 մ։ Շենքի կենտրոնական մասում տեղավորված է նախասրահը և սանդղավանդակը։ Կողային մասերում կան երկու զուգաչափ բարձակային պատշգամբներ, ձախից՝ բակ տանող թաղակապ անցում։ Դեպի տարածքի խորքն են ձգվում միաշարք դասավորված սենյակներով կողային երկու թևերը՝ բակ ուղղված պատշգամբասրահներով Մասնաշենքի լայնությունը՝ պատշգամբասրահի հետ միասին, 6,5 մ է։ Բաց աստիճանները սենյակները կապում են բակին։ Փողոց նայող հարավ-արևմտյան ճակատը զուգաչափ է։ Կենտրոնական առանցքում գլխավոր մուտքն է, որի վրա դրված է երկաթե նախշազարդ կալունակներին հենված երկթեք ծակը։ Եռանկյուն տիմպանում միջանցիկ նկար է՝ կենտրոնում քնար։ Պատը պսակում է սեգմենտավոր ճակտոնը, որի քանդակազարդ մասում «Բ» տառի հետ միահյուսված քարե ծածկագիր է։ Ձախ կողմում տեղադրված երթանցքը շեշտում է կամարը։ Մնացած խորշերն ուղղանկյուն են։ Ստորին պատուհանների ձևավորման համար կոպտատաշ (ռուստավոր) եզրաշերտ է օգտագործվել, երկրորդ հարկում՝ շրջանակալներ և ատամնաշարով զարդաքիվեր։ Որոշ վերակառուցումները և ներքին փոփոխությունները աղավաղել են տան սկզբնական հատակագիծը։

## Պատկերասրահ

Վաղարշակ և Հակոբ Բաբախանյանների, Բուզանդ 26, ներսից.jpg|Վաղարշակ և Հակոբ Բաբախանյանների, Բուզանդ 26, ներսից
Վաղարշակ և Հակոբ Բաբախանյանների, Բուզանդ 26, ճակատային մաս.jpg|Վաղարշակ և Հակոբ Բաբախանյանների, Բուզանդ 26, ճակատային մաս


## Ծանոթագրություններ

Կատեգորիա:Փավստոս Բուզանդի փողոցի տներ
Կատեգորիա:Երևանի ճարտարապետական հուշարձաններ
Կատեգորիա:Երևանի շենքեր և կառույցներ
Կատեգորիա:19-րդ դարի հիմնադրումներ Երևանում
Կատեգորիա:Հին Երևան
Զարգո Տուրե

**Զարգո Տուրե** (), սենեգալցի ֆուտբոլիստ, թուրքական «Տրաբզոնսպոր» ակումբի և Սենեգալի ազգային հավաքականի պաշտպանն է։ 2012 թ․ Լոնդոնում անցկացված օլիմպիական խաղերի մասնակից է։

## Ակումբային կարիերա
Ֆուտբոլով սկսել է զբաղվել սենեգալական «Սպորտինգ Դակար» ակումբում։

2008 թ․ 3 տարվա պայմանագիր է ստորագրել ֆրանսիայի երկրորդ դիվիզիոնում հանդես եկող «Բուլոն» ակումբի հետ։ Առաջին խաղը նոր ակումբի կազմում անցկացրել է 2008 թ․ օգոստոսի 1-ին, երբ թիմը մրցում էր Ամյենի հետ։ Տուրեն միանգամից դարձավ թիմի հիմնական կազմի խաղացող։ Առաջին մրցաշրջանում Բուլոնի կազմում մասնակցեց 32 հանդիպման, որից 25-ը՝ մեկնարկային կազմում։ Բուլոնը 2008/09 մրցաշրջանի արդյունքներով իր պատմության մեջ առաջին անգամ իրավունք ստացավ մասնակցելու առաջին լիգայի խաղերին։

2009/10 մրցաշրջանը անհաջող էին ինչպես Զարգոյի, այնպես էլ իր թիմի համար։ Ֆուտբոլիստն առաջին լիգայում անցկացրեց ընդամենը 14 հանդիպում, որից առաջինը Ռենի հետ։ Իսկ Բուլոնը զբաղեցնելով 19-րդ հորիզոնականը հետ գնաց երկրորդ լիգա։

Հաջորդ 2 մրցաշրջանում Տուրեն մասնակցեց 65 հանդիպման և դարձավ 2 գոլի հեղինակ։

2012/13 մրցաշրջանի սկզբում ֆուտբոլիստը 1 տարվա վարձավճարային պայմանագիր է ստորագրում երկրորդ լիգայում հանդես եկող մեկ այլ ակումբի՝ Հավրի հետ։ Առաջին հանդիպումը նոր ակումբի կազմում անցկացրել է 2012 թ․ օգոստոսի 13֊ին։ Մրցաշրջանի ընթացքում Տուրեն մասնակցեց 36 հանդիպման, որոնք բոլորը մեկնարկային կազմում։ 2013 թ․ ամռանը Հավրի ղեկավարությունը որոշեց գնել Տուրեին։

## Ազգային հավաքականի կազմում
Զարգոն ընդգրկվել է Սենեգալի օլիմպիական հավաքականի կազմում մասնակցելու Լոնդոնում անցկացված օլիմպիական խաղերին։ Մրցաշարում մասնակցել է 4 խաղերի, իսկ հավաքականը հասավ մինչև 1/4 եզրափակիչ։

## Ծանոթագրություններ

## Արտաքին հղումներ
* Տուրեի պաշտոնական Տվիտերի էջը
* Տուրեն transfermarkt-ում
* Տուրեն soccerbase.com-ում
* Տուրեն WhoScored.com կայքում
* Տուրեն Տրաբզոնսպորի պաշտոնական կայքում 
* Տուրեն ՈՒԵՖԱ-ի պաշտոնական կայքում

Կատեգորիա:Բուլոնի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Սենեգալի հավաքականի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ
Կաննա հնդկական

**Կաննա հնդկական**, կաննաազգիների ընտանիքին պատկանող բազմամյա, կոճղարմատավոր ծաղկաբույս։ Հայրենիքը Հնդկաստանն է։

## Նկարագրություն
Տերևները խոշոր են, բրոնզակարմրավուն, կանաչ և կապտավուն՝ մինչև 50 սմ երկարությամբ և 25 սմ լայնությամբ։ Ծաղիկները խոշոր են՝ հավաքված հասկանման ծաղկաբույլերում, կարմիր, վարդագույն կամ դեղին։ Պսակաթերթերի վրա երբեմն լինում են բծեր կամ շերտիկներ։ Ծաղկաբույլերը բացվում են ուղղաձիգ ցողունների գագաթին։

Բազմանում է կոճղարմատների բաժանման և սերմերի ցանքի միջոցով։ Հայաստանի պայմաններում կոճղարմատները բաց գրունտում ձմռանը ցրտահարվում են այդ պատճառով բույսը պահում են 5°-6&nbsp;°C պայմաններում։ Ցանքը կատարում են փետրվար-մարտ ամիսների։ Ծիլերը երևում են 20-25 օր հետո։ Սերմնաբույսերը մեկական տնկում են թաղարներում։ Մայիսիսն բույսերը տեղափոխում են ջերմոց։

Ջերմասեր բույս է։ Տնկում են ցրտահարությունների վտանգը անցնելուց հետո։ Լավ է աճում տաք, արևոտ ու լուսավոր, չափավոր խոնավ, սննդանյութերով հարուստ փուխր, ստրուկտուրային հողերում։ Տնկում են բույսը բույսից 50-70 սմ հեռավորության վրա։

Օգտագործում են միայնակ տնկումներում (սոլիտեր) և խոշոր խմբեր ստեղծելու համար։ Տարածված տեսակներն են՝

* Ոսկե թռչուն (պսակաթերթիկները դեղին են՝ սպիտակ եզրերով)
* Հրե թռչուն (ծաղիկները շատ խոշոր են և կարմիր)
* Պրեզիդենտ
* Յուլիուս Կոխ (ծաղիկները կարմիր են)
* Թագավոր Հումբերդ (ծաղիկները խոշոր են և կարմիր)։

## Ծանոթագրություններ

Կատեգորիա:Ծաղկաբույսեր
Կատեգորիա:Աստղածաղկազգիներ
Կատեգորիա:1753 թվականին նկարագրված բույսեր
Երեմ Սանահյանի տուն

**Երեմ Սանահյանի տուն**, բնակելի տուն Երևանում։ Գտնվում է Փավստոս Բուզանդի 30 հասցեում։ Կառուցվել է 1894 թվականին։

## Նկարագրություն
[մինի|ձախից|1938-1974 թթ. այս տանն է ապրել ՀՀ ժողովրդական արտիստ, կինոռեժիսոր [Ներսես Հովհաննիսյանը]]
Միհարկանի կառույց է նկուղով՝ բաղկացած գլխավոր մասնաշենքից և բակի առանձնատներից։ Գլխավոր մասնաշենքում սենյակները (29 մ² և այլ) դասավորված են երկշարք կարգով, բակում՝ միաշարք։ Բնակարանի մուտքը բակից է, որ փողոցից տանում է երթանց։ Վերջինիս մեջ է թաղակապ նկուղի դուռը։ Փայտյա բաց պատշգամբը ձգվում է բակահայաց ճակատով և բոլոր սենյակները կապում միմյանց։ Շենքի գլխավոր ճակատը շարված է սև տուֆով։ Լուսամուտները երեսակալներով և աղեղնաձև բարավորներով են։ Դրանցից վերև քանդակված են քառատերև վարդակներ։ Ճակատի աջ կողմում աչքի են ընկնում երթանցի մուտքն ու մեծ լուսամուտը։ Այս մասում նկուղն ունի փոքր, ուղղանկյուն լուսամուտ։ Ճակատն ավարտվում է պարզ քիվով։

1938-1974 թթ. այս տանն է ապրել ՀՀ ժողովրդական արտիստ, կինոռեժիսոր Ներսես Հովհաննիսյանը։ 2018 թվականին տան պատին տեղադրվել է նրան նվիրված հուշատախտակ։

## Ծանոթագրություններ

Կատեգորիա:19-րդ դարի հիմնադրումներ Երևանում
Կատեգորիա:Երևանի ճարտարապետական հուշարձաններ
Կատեգորիա:Երևանի շենքեր և կառույցներ
Կատեգորիա:Հին Երևան
Կատեգորիա:Փավստոս Բուզանդի փողոցի տներ
Գնարբուկ գարնանային

մինի
**Գնարբուկ գարնանային** (), գնարբուկազգիների ընտանիքին պատկանող դեղաբույս, որն աչքի է ընկնում ծաղիկների ամենաբազմազան գունավորմամբ՝ սպիտակ, վարդագույն, բաց մանուշակագույն, կարմրավուն և այլն։

## Նկարագրություն
Ծաղիկները հավաքված են հովանոցանման ծաղկաբույլերում։ Ունի բազմաթիվ պարտեզային սորտեր և լիաթերթիկ ձևեր։ Պարտեզային սորտերը բազմացնում են ցանքի միջոցով, իսկ լիաթերթիկ ձևերը՝ կտրոնավորմամբ կամ երկամյա բույսերի թփի բաժանմամբ։ Բույսը գրունտային պայմաներում լավ է աճում և վաղ գարնանը առատորեն ծաղկում է։ Գերադասում է բավարար խոնավ, սննդանյութերով հարուստ, ստրուկտուրային սևահողերը։ Լուսասեր է, սակայն լավ է աճում նաև ստվերում, հատկապես գարնան վերջում և ամռան ընթացքում։ Սերմերը ցանում են աշնանը ջերմատանը, երկու անգամ վերատնկում կատարելուց հետո տեղափոխում են սառը ջերմատներ։ Մշտական տեղում տնկում են աշնանը կամ վաղ գարնանը։ Եթե թուփը փարթամ է աճել, 3-4 տարի հետո կարելի է նրանից կտրոններ վերցնել։ Արդեն խոշորացած բույսերը կոճղարմատների կիսման միջոցով բազմացնում են գարնանը կամ ամռան վերջում։

## Տարածվածություն
Աճում է ստորին և միջին լեռնային գոտիների անտառներում, թփուտներում, մարգագետիններում և այգիներում։ Տարածված է Հայաստանի բոլոր մարզերում և Արցախի Հանրապետությունում։ Գեղազարդիչ և մեղրատու բույս է։

## Նշանակություն
Օգտագործվում է եզրաշերտերում, ծաղկաթմբերում կամ միքսբորդներում, քարապարտեզներում և ալպինարիաներում։ Ջերմատնային պայմաներում մշակվում է որպես թաղարային կուլտուրա։

Բուժական նպատակներով օգտագործում են կոճղարմատները արմատներով, տերևներն ու ծաղիկները։ Արտաքին կիրառման եղանակով արմատների և կոճղարմատի եփուկն ու ոգեթուրմը գործածում են կոկորդի բորբոքումների, հազի, ցնցուղատապի բուժման համար (ողողումների միջոցով)։

## Պատկերասրահ

Illustration Primula veris0 clean.jpg
Primula-elatior(Blaetter).jpg
Primula-veris-blomst.JPG
Primula veris 003.JPG
Primula veris MHNT.BOT.2011.3.11.jpg
Primula veris 150306.jpg
Schlüsselblume (2008-04-26 Sp).jpg

## Ծանոթագրություններ

Կատեգորիա:Բույսեր այբբենական կարգով
Կատեգորիա:Ծաղկաբույսեր
Կատեգորիա:Ծածկասերմեր
Կատեգորիա:Մեղրատու բույսեր
Կատեգորիա:Գնարբուկազգիներ
Կատեգորիա:Դեկորատիվ բույսեր
Կատեգորիա:1753 թվականին նկարագրված բույսեր
Կատեգորիա:Վրաստանի բուսական աշխարհ
Կատեգորիա:Լիտվայի բուսական աշխարհ
Ստեփան Սողոմոնյանի տուն

**Ստեփան Սողոմոնյանի տուն**, բնակելի տուն Երևանում։ Տեղակայված է Փավստոս Բուզանդի փողոցում։

## Շինություն
Կառուցվել է 1890-ական թվականներին։ Տեղակայված է Երևանի Փավստոս Բուզանդի 6-8 հասցեում։ Շինությունը միահարկ է, նկուղով, ունի ուղղանկյուն հատակագիծ։ Երկայնակի կրող պատը ներքին տարածությունը բաժանում է երկու մասի։ Շինությունում եղել է երկու նախասրահ, որի շուրջը խմբված են եղել սենյակները (30,6, 30,2 ք․ մ․)։ Բնակարանների մուտքը եղել է բակի կողմից, շենքի ճակատի երկայնքով ձգվող փայտե բաց պատշգամբասրահից։ Նախահարկը լուսավորվում էր փողոցին հարող պատուհաններով, և այնտեղ տեղ էին գտել տնտեսական սենյակները։ Կառույցի պատերը քարից են, շարված միդիս եղանակով, հարկային ծածկերը՝ փայտից։ Փողոցի կողմի ճակատամասը երեսպատված է սրբատաշ տուֆով, ձևավորված է ռուստավորված որմնասյուներով և հարկաբաժան գոտիով։ Պատուհաններն աղեղնաձև են՝ ձևավորված առաջ մղված ուղղանկյուն երեսակալներով։ Նկուղի և անցումների բացվածքներն ընդգծված են ձևավոր փականաքարերով։ Ճակատն ամբողջանում է քիվով և եզրապատով։

1920-ական թվականներին այստեղ է ապրել երաժշտագետ Ռոմանոս Մելիքյանը։

## Ծանոթագրություններ

Կատեգորիա:Փավստոս Բուզանդի փողոցի տներ
Կատեգորիա:Երևանի ճարտարապետական հուշարձաններ
Կատեգորիա:Երևանի շենքեր և կառույցներ
Կատեգորիա:Երևանի ճարտարապետություն
Կատեգորիա:19-րդ դարի հիմնադրումներ Երևանում
Կատեգորիա:Հին Երևան
Գ․ Կուրբանյանի տուն

**Գ. Կուրբանյանի բնակելի տուն**, կառույց Երևանում։ Կառուցվել է 19-րդ դարի կեսերին։ Տեղակայված է Փավստոս Բուզանդի 28 հասցեում։

## Նկարագրություն
Միհարկանի կառույց է նկուղով։ Փոքր ծավալի շինություն է՝ փողոց ուղղված կարճ ճակատով։ Մուտքը բակից է։ Պատերը շարված են աղյուսից։ Փողոց նայող հարավարևմտյան ճակատի գեղարվեստական կերպարը բնորոշվում է երեք լուսամուտներով։ Դրանք կիսակոր կամարներով ավարտվող, շրջանակներով և ատամնաշար զարդաքիվերով ուղղանկյուն բացվածքներ են։

## Ծանոթագրություններ

Կատեգորիա:Փավստոս Բուզանդի փողոցի տներ
Կատեգորիա:Երևանի ճարտարապետական հուշարձաններ
Կատեգորիա:Երևանի շենքեր և կառույցներ
Կատեգորիա:19-րդ դարի հիմնադրումներ Երևանում
Կատեգորիա:Հին Երևան
Վարդատերեփուկ մուշկային

**Վարդատերեփուկ մուշկային** (), աստղածաղկազգիների ընտանիքին պատկանող միամյա բույս, որը օգտագործվում է ծաղկադեկորատիվ ձևավորումներում և ծաղկային վերադաշնակումներում։ Բույսը շատ գեղեցիկ է հատկապես ծաղկման շրջանում՝ մայիս-հունիս ամիսներին։ Այն վայրի ֆլորայի ներկայացուցիչ է և ավելի շատ հիշեցնում է սելեկցիոն ճանապարհով ստացված կուլտուրական ծաղկաբույս։ Վարդատերեփուկի ծաղկման սեզոնում Երևանի փողոցներն ու շուկաները զարդարվում են բույսի շքեղ ծաղիկներով։ Ներկայումս վարդատերեփուկը պատկանում է Հայաստանի այն բուսատեսակների թվին, որոնց տարածման սահմանները աստիճամաբար կրճատվում են։  Վարդատերեփուկի մշակությունը շատ հեշտ է, քանի որ այն բազմանում է նաև ինքնացանքով։ Տարածված է Արարատյան դաշտի նախալեռնային գոտում (Փարաքար, Սովետաշեն, Վարդաշեն, Շոռաղբյուր, Ջրվեժ, Ողջաբերդ, Զովաշեն, Երանոս, Գառնի, Վեդի, Արմաշ, Երասխ)։ Աճում է նաև Թուրքիայում, Կովկասում և Իրանում։ Որպես դեկորատիվ բույս մշակվում է նաև Չինաստանի և Հյուսիսային Ամերիկայի որոշ մասերում։ Գրանցված է Հայաստանի Հանրապետության Կարմիր գրքում։

## Նկարագրություն
Միամյա բույս է՝ 20–70 սմ բորձրությամբ, ուղիղ կանգնող, թույլ ճյուղավորված ցողուններով։ Տերևները փոփոխական՝ ամբողջականից մինչև ատամնավոր կամ փետրաձև բաժանված կամ փետրաձև հատված։ Զամբյուղները՝ գագաթնային, խոշոր, լայն-ձվաձև կամ կիսագնդաձև, երկար կոթերի վրա՝ ծածկված գանգուր մազիկների թավոտությամբ։ Ծածկոցը՝ գանգուր–բրդոտ։ Եզրային ծաղիկները՝ ձագարաձև, վարդագույն կամ ծիրանագույն, վարդագույն, երկար, կենտրոնական՝ խողավակավոր, սպիտակ, կարճ։ Սերմնիկները՝ խոշոր, 6–7 մմ երկարության, պապուսը՝ 5–7 մմ երկարության։

## Տարածվածություն
Հայտնի է Երևանի ֆլորիստիկական շրջանից (Երևանի շրջակայք)։ EOO՝ 560 քառ. կմ, AOO՝ 100 քառ. կմ։ Լոկալիտետները՝ 3: Բացի Հայաստանից աճում է Նախիջևանում և Հյուսիսարևելյան Անատոլիայում։

## Էկոլոգիա
Աճում է ստորին և միջին լեռնային գոտիներում, ծ. մ. 600–1500 մ բարձրությունների վրա, չոր կավային, գիպսակիր, խճաքարոտ, քարքարոտ տեղերում, օշինդրային կիսաանապատում, համադայում, ցանքերում։ Ծաղկում է մայիսին, պտղաբերում՝ հունիսին։

Սահմանափակ տարածման և բնակության շրջաններ, աճելավայրերի կորուստ կամ դեգրադացիա կապված հողերի յուրացման հետ։

## Պահպանություն
Պոպուլյացիայի մի մասը պահպանվում է «Էրեբունի» պետական արգելոցի տարածքում։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Դեկորատիվ բույսեր
Կատեգորիա:Աստղածաղկավորներ
Կատեգորիա:Ծաղկաբույսեր
Կատեգորիա:1753 թվականին նկարագրված բույսեր
Հովհաննես Գրիգորյանի տուն

**Հովհաննես Գրիգորյանի տուն**, բնակելի տուն Երևանում։ Կառուցվել է 20-րդ դարի սկզբին։ Ճարտարապետն է Բորիս Մեհրաբյանը։ Տեղակայված է Փավստոս Բուզանդի և Աբովյան փողոցների հատման անկյունում։

## Նկարագրություն
Հովհաննես Գրիգորյանի տունը գտնվում է Փավստոս Բուզանդի 2 հասցեում։ Երկհարկանի շինություն է, ունի նկուղ, Լ-ձև հատակագծով։ Առաջին հարկում խանութներ են, որոնցից երեքն ուղղված են Փավստոս Բուզանդի, իսկ երկուսը՝ Աբովյան փողոցի կողմը։ Երկրորդ հարկում՝ շենքի պարագծով, տեղաբաշխվել է յոթ սենյակ, որոնցից ամենամեծը՝ դահլիճը (30 քառակուսի մետր), նայում է Աբովյան փողոցին։ Դրանց մուտքերը բակի պատշգամբասրահներից են, ինչպես նաև Փավստոս Բուզանդի փողոցի վրա բացվող շքամուտքից։ Այս կողմում կա դեպի բակ տանող դալան։ Կրող պատերը շարված են տուֆով, միդիս եղանակով։ Միջհարկային ծածկերը փայտից են։ Տանիքը թեք է, թիթեղապատ։ Առաջին հարկը կազմված է ցուցափեղկերի՝ հովհարաձև ռուստով հարդարված աղեղնաձև բացվածքներով, երկրորդ հարկը՝ երեսակալներով շրջանակված ուղղանկյուն լուսամուտների հերթագայվող շարքով։ Երկորդ հարկի ճակատը պսակված է ատամնաշար պարզ քիվով։ Որպես դեկորատիվ մշակման տարր կիրառված է ժապավենային ռուստը։ Բարձակային պատշգամբները ժամանակի ընթացքում վերացել են։ Առաջին հարկի ճակատը ծեփապատվել է, սակայն պահպանվել են ռուստի հորիզոնական շարքերը։ Շենքը վերանորոգված է, նախկին բակի տարածքում տեղադրված է բարձր ապակեպատ ծավալ, որը հորինվածքային անջատվածություն ունի հին մասից։

## Պատմություն
1914 թվականին առաջին հարկում բացվել է գինեգործ՝ Հակոբ Բաբախանյանի խմիչքի պահեստի բաժանմունքը, որտեղ վաճառվել են Արտաշատում գտնվող Բաբախանյանների գործարանում արտադրված կոնյակը, օղին և տարբեր տեսակի գինիներ։ 1921 թվականին հարկը տնօրինել են «Խորհրդային Հայաստան» և «Մաճկալ» թերթերի խմբագրությունները։ 1929-1935 թվականների երկրորդ հարկի սենյակներից մի քանիսը տրամադրվել է «Գիպրոգոր» ինստիտուտի արվեստանոցին, որտեղ աշխատել  են ճարտարապետներ Կարո Հալաբյանը (առաջին տնօրեն), Գևորգ Քոչարը, Միքայել Մազմանյանը և ուրիշներ։

## Ծանոթագրություններ

Կատեգորիա:Փավստոս Բուզանդի փողոցի տներ
Կատեգորիա:Երևանի ճարտարապետական հուշարձաններ
Կատեգորիա:Երևանի շենքեր և կառույցներ
Կատեգորիա:20-րդ դարի հիմնադրումներ Երևանում
Կատեգորիա:Հին Երևան
Մկրտիչ Ենգիբարյանի տուն

**Մկրտիչ Ենգիբարյանի տուն**, բնակելի տուն Երևանում։ Գտնվում է Փավստոս Բուզանդի  4 հասցեում։ Կառուցվել է 1898 թվականին, ճարտարապետ Բորիս Մեհրաբյանի կողմից։ Պատկանում էր քաղաքային խորհրդի պատգամավոր, վաճառական Մկրտիչ Ենգիբարյանին, որը 1894 թվականից զբաղվում էր Պարսկաստանից և Թուրքիայից նավթի արտահանմամբ։ 1920-ական թվականներին այստեղ է տեղավորվել Հայաստանի կենտրոնական վիճակագրական վարչությունը։

## Նկարագրություն
Շենքը միահարկ է, ունի նկուղ։ Զուգաչափ հատակագծային հորինվածքն ուղղանկյուն է, երկայնակի հիմնապատով բաժանված է երկշարք սենյակների (ճակատի երկարությունը 34,6 մետր, սենյակների չափերը՝ 25,16 քառակուսի մետր և այլն)։ Կառույցի կենտրոնական առանցքում դեպի բակը տանող միջանցիկ մուտքն է, իսկ եզրերին՝ երկու շքամուտք։ Տարածքի խորքն են ձգվում երկու կարճ թև, որոնք հատակագծին տալիս են Ս տառի տեսք։ Բակի ճակատի երկարությամբ բաց սրահներ են (2,7 մետր խորությամբ)։ Պատերը տուֆակերտ են, միդիս շարվածքով։ Հատակագծային կազմության համանմանությամբ փողոցի կողմից, հարավ-արևմտյան ճակատի կառուցվածքը զուգաչափ է և ունի երեք առանցք։ Կենտրոնական առանցքը ելուստներով է և մուտքի կամարային կիսարշրջանաձև ճակատամասով, որն ամրացած է կիսասյուներով։ Կողային շքամուտքերը ձևավորված են համանման։ Դեկորատիվ-կիրառական արվեստի նմուշներ են փայտե բարձրաքանդակ դռները։ Շենքի ճակատը երկար է և բարձր, և այդ հարաբերակցությունը շեշտում է շենքի հորիզոնական ձգվածությունը։

## Պատկերասրահ

Մկրտիչ Ենգիբարյանի տուն, Բուզանդի 4, ճակատ.jpg


## Ծանոթագրություններ

Կատեգորիա:Փավստոս Բուզանդի փողոցի տներ
Կատեգորիա:Երևանի ճարտարապետական հուշարձաններ
Կատեգորիա:Երևանի շենքեր և կառույցներ
Կատեգորիա:20-րդ դարի հիմնադրումներ Երևանում
Կատեգորիա:Հին Երևան
Գ. Հովսեփյանի տուն

**Գ. Հովսեփյանի տուն**, բնակելի տուն Երևանի Փավստոս Բուզանդ փողոցում։

## Նկարագրություն
Կառուցվել է 19-րդ դարի վերջին։ Գտնվում է Փավստոս Բուզանդի 32 հասցեում։ Երկհարկանի է՝ հատակագծում ուղղանկյուն գծագրությամբ։ Ունի կիսանկուղային հարկ, ուր տեղավորված են տնտեսական և օժանդակ սենյակները։ Փողոցակողմի մասը, որն ունի գլանաձև թաղային ծածկ և լուսամուտներ, հատկացված էր մառանին։ Բնակելի հարկում հինգ սենյակներ են, որ խմբավորված են նախասենյակի շուրջը։ Ընդհանուր սենյակը և կողային սենյակները նայում են փողոց՝ հարավ-արևմուտք, իսկ երկուսը՝ դեպի բակ, հյուսիս-արևելք։ Տան մուտքը՝ թե՛ բնակելի և թե՛ տնտեսական մասի, բայց պատշգամբասրահից է, որը գրավում է բակահայաց ողջ ճակատը։ Կողաճակատին կից քարե լայն աստիճանները տանում են պատշգամբասրահ։ Շինված է տուֆ քարից և աղյուսից։ Ծածկը փայտից է։ Ժամանակին ունեցել է հողե հարթ տանիք։ Այժմ փոխարինված է երկթեք, շիֆերապատ տանիքով, ճակատի ստորին մասը սվաղված է կրաշաղախով։ Գլխավոր ճակատն ունի համաչափ լուծում՝ եռամաս, ուղղահայաց բաժանումներով։ Առանձնապես արտահայտիչ են բնակելի հարկ ուղղանկյուն լուսամուտները, որ շրջանակված են երեսակալներով, վերևում ունեն եռանկյուն զարդաքիվեր։ Պարզ գծակերպ քիվը և ձգագոտին լրացնում են ճակատի դեկորատիվ հարդարանքը։ Նկուղային հարկը օգտագործվում է որպես բնակելի տարածություն։

1920-ականներին այստեղ բնակվել է բժիշկ, պրոֆեսոր Վահան Արծրունին։

## Ծանոթագրություններ

Կատեգորիա:Փավստոս Բուզանդի փողոցի տներ
Կատեգորիա:Երևանի ճարտարապետական հուշարձաններ
Կատեգորիա:Երևանի շենքեր և կառույցներ
Կատեգորիա:19-րդ դարի հիմնադրումներ Երևանում
Esperanza (երգ)

**«Esperanza»**, Շառլ Ազնավուրի 1961 թվականի հիթային երգը։

Երգի ֆրանսերեն տեքստի հեղինակը Շառլ Ազնավուրն է, երաժշտությանը՝ Ռամոն Կաբրերա Արգոտեն։ Երգի ազնավուրյան տարբերակն սկսվում է "Esperanza, esperanza, le bonheur en nos coeurs..." բառերով։

Իսպաներեն բնօրինակը՝ Նինո դե Մուրսիայի կատարմամբ, նույնպես ժողովրդականություն է վայելում, առանձնապես՝ իսպանալեզու երկրներում, սակայն Ազնավուրի ֆրանսերեն տարբերակը ավելի ու ավելի շատ երաժշտասերների սրտեր է նվաճել ու նվաճում, և դա՝ մինչև անգամ իսպանալեզու երկրներում։

Ստորև ազատ շարադրանքով ներկայացված է երգի ազնավուրյան տարբերակի բովանդակությունը։

«Esperanza, Esperanza, երջանկությունը մեր սրտերում շարունակում է ապրել։ Esperanza, Esperanza, և հույսն է մեր սրտերում ապրում, սե՛ր իմ։ Սերը ծնվում է փոքրիկ բաներից, մինչև իսկ՝ աննշան մի ժեստից, կերպավորվում է՝ թեկուզև մեր կամքին հակառակ, մեր սրտերում հյուսում է բույնն իր, ծաղկում է մեր խենթավուն երազների մեջ։ Եվ փոխանակ գովերգես նախախնամությունն ու բախտը, դու, ժամանակից առաջ ընկնելով, ուզում ես իմանալ՝ ապագայում ես կլինե՝մ նույնը, թե՝ ոչ։ Բայց, սիրելի՛ս, քանի դեռ սիրում եմ քեզ, մոռացի՛ր ամեն ինչ, ապրի՛ր այս պահը և մի՛ վախեցիր գալիք օրերից։ Հոգ չէ, թե մեզ հետ ինչ կպատահի, վերջ տուր ինքդ քեզ տանջել-չարչարելուն. ինչո՝ւ ես տանջվում...իզո՜ւր ես տանջվում, քանզի մտքերն այն, որ քեզ ցավ են բերում, անբնական են, անբնակա՛ն։ Հավատա՛ ինձ և մոռացի՛ր ընդմիշտ թե՛ հոգս, թե՛ տագնապ, քանզի ժամանակն անցնում է, անցնո՜ւմ։ Եվ լրիվ անգետ, թե վաղվա օրն ինչ նոր բան կբերի, ես վերցնում եմ օրն այս՝ քո սրտի լույսով ճաճանչված և վստահում եմ ճակատագիրս հենց ա՛յս մի բառին՝ Esperanza, այսինքն՝ հույս»։

## Տարբերակներ, երգիչներ
*António Machin
*Digno Garcia - 1970 թ.
*Enrique Montoya - 1959 թ.
*Nino de Murcia - 1961 թ.
*Johnny Forsell, Ֆինլանդիա - 1962 թ.
*Los Machucambos - 1962 թ.
*Los Matecoco - 1962 թ.
*Ralf Carsten, Լոոզեի գերմաներեն թարգմանությամբ - 1962 թ.
*Manuel de Gomez, Tipica նվագախմբի հետ - 1963 թ.
*Ping Ping (Al Verlane և նրա Montebello's-ը) - 1962 թ.
*Orchestre Des Champs Elysées - 1966 թ.
*Les Scarlet 
*Charlie Level և Les Carnaval's 
*Didier Boland-ը և L'Orchestre Des Rois Avec Les "Gilles Choeurs" PBM  France

## Ծանոթագրություններ

Կատեգորիա:Իսպաներեն երգեր
Կատեգորիա:Ֆրանսերեն երգեր
Կատեգորիա:Շառլ Ազնավուրի երգեր
Լ. Աբրահամյանի տուն

**Լ. Աբրահամյանի տուն**, բնակելի տուն Երևանի Փավստոս Բուզանդի փողոցում։

## Նկարագրություն
Կառուցվել է 19-րդ դարում։ Գտնվում է Փավստոս Բուզանդի 38 հասցեում։ Մեկհարկ է, կիսանկուղով։ Հատակագիծն ուղղանկյուն է, սենյակների միաշար դասավորությամբ։ Տան մուտքը պատշգամբասրահից է, որը ձգվում է բակի կողմի ողջ ճակատով, և ուր տանում է քարե թաղով ծածկած դալան։ Տուֆով երեսապատված գլխավոր ճակատը համաչափ է, հարդարված հարթությունը բաժանող ձգագոտիներով և որմնասյուներով, որոնք շարված են ռուստով շքահարկի բարձրության չափով։ Կողային մուտքի մասը շեշտված է աղեղաձև բարավորով ավարտվող լայն բացվածքով։ Գեղարվեստական տարրերը պարզ են՝ լուսամուտագոգերի տակ բաշխված կվադրեր, որոնք կրկնում են տանիքի եզրապատի վրայի սկավառներով զուգակցված ծոփերը ձևավորող եղևնագիծ զարդաքանակը։

## Ծանոթագրություններ

Կատեգորիա:Փավստոս Բուզանդի փողոցի տներ
Կատեգորիա:Երևանի ճարտարապետական հուշարձաններ
Կատեգորիա:Երևանի շենքեր և կառույցներ
Կատեգորիա:19-րդ դարի հիմնադրումներ Երևանում
Կատեգորիա:Հին Երևան
Կարինե Օհանյան

**Կարինե Ռոբերտի Օհանյան** (), հայ դաշնակահար, մանկավարժ։ ՀԽՍՀ վաստակավոր արտիստ (1987)։ Պրոֆեսոր (1994)։

## Կենսագրություն
Կարինե Օհանյանը ծնվել է 1952 թվականին Երևանում։ Սովորել է Սայաթ-Նովայի անվան երաժշտական դպրոցում։ 1976 թվականին ավարտել է Մոսկվայի կոնսերվատորիան, ապա ուսումը շարունակել է ասպիրանտուրայում՝ պրոֆեսոր Լև Վլասենկոյի դասարանում։ 1978 թվականից դասավանդում է Երևանի Կոմիտասի անվան կոնսերվատորիայում և Չայկովսկու անվան միջնակարգ երաժշտական դպրոցում։ Հանդես է գալիս մենահամերգներով ԽՍՀՄ բազմաթիվ քաղաքներում, Ֆրանսիայում, Իտալիայում, ԱՄՆ-ում, Կանադայում, Բրազիլիայում  և նվագախմբերի հետ։ Օհանյանի կատարողական արվեստին բնորոշ են տեմբրային հարստությունը, գեղագիտական ինքնատիպ մեկնաբանությունը։ Ձայնագրել է սկավառակներ։

## Մրցանակներ և պարգևներ
* Միջազգային մրցույթի 1-ին մրցանակ, 1976 թվական, Վերչելլի, Իտալիա
* ՀԼԿԵՄ մրցանակ, 1978
* ՀԽՍՀ վաստակավոր արտիստ, 1987

## Գրականություն
* Григорьев Л., Платек Я. "Современные пианисты". Москва, "Советский композитор", 1990

## Ծանոթագրություններ

## Արտաքին հղումներ
* Творческая встреча и мастер-класс профессора Ереванской консерватории им. Комитаса Каринэ Оганян
* Карине Оганян

Կատեգորիա:Հայ դաշնակահարուհիներ
Կատեգորիա:Հայ մանկավարժներ
Կատեգորիա:Հայ պրոֆեսորներ